कॉमेडी रियालिटी शो में भारत का सुपरहिट शो 'द कपिल शर्मा शो' को सभी देखना पसंद करते हैं। इस शो के होस्ट कपिल शर्मा की फैन फॉलोविंग किसी बॉलीवुड एक्टर से कम नहीं है। मगर, कपिल शर्मा के अलावा भी इस शो में बहुत सारे कॉमेडियंस हैं, जिनकी मेहनत से यह शो सफलताओं की बुलंदियां छू रहा है। इस शो में भारत में कॉमेडी क्वीन के नाम से फेमस भारती सिंह भी हैं।
शो में वह अहम भूमिका निभा रही हैं। भारती सिंह एक जोक्स पर लोग पेट पकड़ कर हंसने के लिए मजबूर हो जाते हैं। कॉमेडी के क्षेत्र में भारती सिंह एक लंबे अरसे हैं। इस फील्ड ने उन्हें नाम के साथ ही शौहरत भी दी है। Republic World की रिपोर्ट की मानें तो उनकी नेट वर्थ 22,18,77,000 रुपए है।
भारीत सिंह 'द कपिल शर्मा शो' के वीकेंड एपिसोड्स के लिए 10-12 लाख रुपए फीस के तौर पर लेती हैं। इस शो में वह कपिल शर्मा की बुआ का किरदार निभाती हैं। हाला कि एपिसोड्स की स्क्रिप्ट के अनुसार भारती सिंह के किरदार भी बदलते रहते हैं।
आपको बता दें कि भारती सिंह कई अवॉर्ड फंक्शन और ईवेंट्स को होस्ट भी करती हैं। बिग बॉस जैसे रियालिटी शो में उन्हें कई बार गेस्ट के तौर पर बुलाया गया। वहीं भारती सिंह कई रियालिटी शोज को होस्ट भी कर चुकी हैं। Republic World की रिपोर्ट के अनुसार वह हर शो के लिए 7-8 लाख रुपए चार्ज करती हैं।
पंजाब के अमृतसर शहर की रहने वाली भारती सिंह ने अपने करियर की शुरुआत वर्ष 2008 में ' द ग्रेट इंडियन लाफ्टर चैलेंज' से की थी। इसके बार वे 'कॉमेडी सर्कस 3 का टड़का' में भी नजर आईं। वर्ष 2012 में भारती सिंह ने डांस रियालिटी शो 'झलक दिखला जा 5 ' में भी हिस्सा लिया था।
भारती सिंह ने वर्ष 2013 में 'इंडिया गॉट टैलेंट' को भी होस्ट किया था। 2018 में वह रियालिटी शो 'खतरों के खिलाड़ी' में भी शामिल हुई थीं। भारती सिंह ने कई पंजाबी फिल्मों में भी काम किया है। इन सभी ईवेंट्स , शो और फिल्मों से भारती सिंह ने काफी पैसे कमाए हैं।
इतना ही नहीं भारती सिंह के पास मुंबई में अपना घर भी है। इन सब के अलावा वह 55 लाख रुपए की Audi Q5 , 1.6 करोड़ रुपए की BMWX7 और 88 लाख रुपए की Mercedes-Benz GL 350, जैसी लग्जरी कार्स की मालकिन भी हैं। इन सभी कार्स की कीमत लाखों में हैं।